**CONTRACT CADRU**

**de participare la piața energiei electrice de echilibrare**

\_\_\_ .\_\_\_.\_\_\_\_\_\_\_\_ mun. Chişinău

**Întreprinderea de Stat “Moldelectrica”**, codul EIC 10X1001C--00002V, cu sediul în mun. Chişinău, str. V. Alecsandri, 78, reprezentată de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ce activează în baza Statutului, în calitate de Operator al Sistemului de Transport al Republicii Moldova, denumită în continuare **“OST”** pe de o parte,

şi

“\_\_\_\_\_\_\_\_\_\_\_\_\_\_\_\_\_\_\_\_\_” \_\_\_\_\_, codul EIC \_\_\_\_\_\_\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_, \_\_\_, reprezentată de dl(dna) \_\_\_\_\_\_\_\_\_\_\_\_\_\_\_, ce activează în baza Statutului, în calitate de Participant la Piața energiei electrice de echilibrare, denumită în continuare **“Participant PEE”**, pe de altă parte, denumite în continuare **“Părţi”**

având în vedere:

1. Cererea nr. \_\_\_\_\_\_\_\_\_\_\_\_\_\_\_\_\_\_\_\_\_ pentru înregistrarea în calitate de Participant la Piața energiei electrice de echilibrare din Republica Moldova,
2. Prevederile Legii nr. 164/2025 cu privire la energia electrică și actele normative care asigură funcționarea pieței energiei electrice de echilibrare ,

au semnat prezentul Contract de participare la piața energiei electrice de echilibrare, denumit în continuare **“Contract”**.

1. **Obiectul Contractului**
	1. Obiectul Contractului constă în vânzarea şi cumpărarea între Părţi a energiei electrice pe piaţa energiei electrice de echilibrare și reglementarea raporturilor dintre Părţi privind obligaţiile financiare precum şi modalităţile de plată față de Participantul la PEE pentru energia efectiv livrată pentru îndeplinirea dispozițiilor de creștere sau reducere a puterii active pentru managementul congestiilor interne astfel încât să se asigure siguranța sistemului electroenergetic național.
	2. Contractul stabileşte drepturile, obligaţiile Părţilor, termenii şi condiţiile pe care Participantul la PEE și OST trebuie să le respecte pentru realizarea obligaţiilor aferente activității sale pe Piața energiei electrice de echilibrare.
	3. Participantul la PEE înţelege şi acceptă că posibilitatea de a transmite oferte pe Piaţa energiei electrice de echilibrare poate fi obţinută numai după intrarea în vigoare a prezentului Contract şi că va fi revocat automat ca o consecinţă a încetării prezentului Contract din cauza încălcării clauzelor contractuale fără a scuti Participantul la PEE de la obligațiile stabilite în Regulile pieței energiei electrice (în continuare RPEE), aprobate de Agenția Națională pentru Reglementare în Energetică (în continuare ANRE).
2. **Definiţii abrevieri, termeni şi noţiuni**
	1. Termenii şi noţiunile, precum și abrevierile utilizate în prezentul Contract sunt definite conform Anexei nr. 1 la Contract.
3. **Obligaţiile şi responsabilităţile Participantului la PEE**
	1. Obligaţia de ofertare
		1. Participantul la PEE este obligat să oferteze pe PEE puterea corepunzătoare volumelor capacităţilor pentru echilibrare contractate pe piata serviciilor de sistem, pentru toate intervalele de dispecerizare, în conformitate cu prevederile RPEE și Codului **rețelelor electrice**.
		2. Participantul la PEE are obligaţia de a-şi asuma responsabilitatea echilibrării pentru UFR / GFR prin intermediul unei singure Părți Responsabile pentru Echilibrare în conformitate cu prevederile procedurii *Cerințe PRE*, *Contractului PRE* şi de a transmite la OST notificări fizice în conformitate cu prevederile RPEE și Codului **rețelelor electrice.**
		3. Participantul la PEE este obligat să păstreze disponibilă întreaga capacitate a serviciilor de sistem contractate cu OST şi să oferteze energia aferentă acestei capacități pe PEE.
	2. Obligaţia de furnizare
		1. Participantul la PEE este obligat să furnizeze energia corespunzătoare calificării pentru prestarea serviciilor de sistem prin intermediul UFR / GFR proprii, pentru fiecare tip de reglaj și pentru fiecare sens, în conformitate cu DI emise de OST și cu specificaţiile din oferta acceptată.
		2. Participantul la PEE este obligat să furnizeze în sistemul electroenergetic național toată energia electrică de echilibrare tranzacţionată pe PEE, pentru fiecare tip de reglaj și pentru fiecare sens, în punctul de racordare al UFR/GFR, la momentul stabilit de OST în DI emisă şi în conformitate cu specificaţiile din oferta selectată.
		3. Participantul la PEE poartă răspundere față de OST pentru livrarea parțială a energiei electrice de echilibrare pentru fiecare interval de dispecerizare, pentru situațiile în care cantitatea de energie electrică de echilibrare efectiv livrată de UFR/GFR, atît la creștere cît și la reducere, diferă de cantitatea de energie electrică de echilibrare solicitată de OST.
	3. Solvabilitate şi garanţii
		1. Pe perioada de valabilitate a Contractului, Participantul la PEE va constitui o garanție financiară în favoarea OST, conform prevederilor *Procedurii GF* pentru a duce la îndeplinire şi/sau a susţine obligaţiile sale, aşa cum au fost stipulate în prezentul Contract.
	4. Transmiterea declaraţiilor de disponibilitate şi a ofertelor pe PEE
		1. Participantul la PEE transmite declaraţiile de disponibilitate aferente fiecărei UFR/GFR pentru care Participantul la PEE și-a asumat drepturile și responsabilitatea care îi revin, în conformitate cu prevederile RPEE, Codului rețelelor electrice și ale procedurilor și instrucțiunilor de lucru elaborate de OST.
		2. Pe perioada de valabilitate a Contractului, Participantul la PEE va transmite oferte pe piaţa energiei electrice de echilibrare pentru fiecare UFR/GFR în raport cu care Participantul la PEE și-a asumat drepturile și responsabilitățile care îi revin, în conformitate cu regulile prezentate în RPEE, Codul rețelelor electrice şi în procedurile elaborate de OST.
	5. Măsurarea
		1. Participantul la PEE este responsabil pentru asigurarea corespunderii fiecărui punct de măsurare aferent punctelor de racordare a UFR/GFR în conformitate cu prevederile RPEE, Codului **rețelelor electrice** și Regulamentului de măsurare a energiei electrice în scopuri comerciale, conformitate care va fi atestată de OST.
	6. Obligațiile de plată ale Participantului la PEE
		1. Participantul la PEE are obligaţia de a achita integral şi la termen facturile emise de OST în conformitate cu prevederile Capitolului 7 al prezentului Contract pentru:
	7. obligațiile de plată pentru valorile cantităților de energie de echilibrare efectiv livrate la reducere de putere, în cadrul tranzacţiilor definitive pentru livrarea energiei de echilibrare, stabilite conform *Notei de decontare lunare a PEE*, emise de OST;
	8. penalităţile pentru livrarea parţială a energiei electrice de echilibrare.
4. **Drepturile Participantului la PEE**
	* 1. Participantul la PEE are dreptul să oferteze pe PEE puterea corespunzătoare volumelor capacităţilor pentru echilibrare necontractate pe piața serviciilor de sistem cu OST în limita capacităților disponibile și calificate.
		2. Participantul la PEE are dreptul să își modifice DD și ofertele pe PEE pentru UFR/GFR proprii, și notificările fizice aferente, ulterior validării acestora de către OST, în condițiile prevăzute în RPEE, Codul **rețelelor electrice** și procedurile elaborate de OST.
		3. Participantul la PEE are dreptul de a încasa integral şi la termen facturile emise către OST în conformitate cu prevederile Capitolului 7 al prezentului Contract pentru drepturile de încasare pentru:
		4. valorile cantităților de energie electrică de echilibrare efectiv livrate la creștere de putere, stabilite conform RPEE, corespunzătoare preţurilor pozitive ale tranzacţiilor definitive;
		5. valorile cantităţilor de energie electrică de echilibrare efectiv livrate la reducere de putere, stabilite conform RPEE, corespunzătoare preţurilor negative ale tranzacţiilor definitive;

În cadrul tranzacţiilor definitive pentru livrarea energiei de echilibrare, stabilite conform *Notei de decontare lunare a PEE*, emise de OST.

1. **Obligaţiile OST**
	1. Înregistrarea Participantului la PEE
		1. OST este obligat să înregistreze Participantul la PEE în Registrul pentru Participanţii la Piaţa Energiei Electrice de Echilibrare conform prevederilor RPEE și procedurii *Cerințe PEE*.
	2. Tratarea livrărilor parțiale de energie electrică pentru echilibrare
		1. OST va utiliza ofertele Participantului la PEE primite pe PEE, pentru a compensa dezechilibrele sistemului și a soluționa managementul congestiilor interne în fiecare interval de dispecerizare, în conformitate cu prevederile RPEE, Codului rețelelor electrice și procedurilor elaborate de OST.
		2. Orice livrare parțială de energie electrică pentru echilibrare, înregistrată de Participantul la PEE, va face obiectul decontării în conformitate cu prevederile RPEE, Codului rețelelor electrice și procedurilor elaborate de OST.
	3. Calcule cantitative pentru decontare conform RPEE inclusiv:
		1. OST verifică şi validează ofertele primite de la Participantul la PEE pe piaţa energiei electrice de echilibrare, în conformitate cu prevederile RPEE, Codului rețelelor electrice și procedurilor elaborate de OST.
		2. OST confirmă către Participantul la PEE ofertele validate în conformitate cu prevederile RPEE, Codului rețelelor electrice și procedurilor elaborate de OST.
	4. Plata facturilor:

OST are obligaţia de a achita integral şi în termen facturile emise de Participantul la PEE în conformitate cu prevederile Capitolului 7 al prezentului Contract pentru:

a) drepturile de încasare ale FSE pentru valorile cantităților de energie electrică de echilibrare livrate la creștere de putere, stabilite conform RPEE, corespunzătoare preţurilor pozitive ale tranzacţiilor definitive,

b) drepturile de încasare ale FSE pentru prestarea de servicii, pentru valorile cantităţilor de energie de echilibrare livrate la reducere de putere, stabilite conform RPEE, corespunzătoare preţurilor negative ale tranzacţiilor definitive, stabilite conform *Notei de decontare lunare a PEE*, emise de OST.

1. **Drepturile OST**
	1. În cazul în care Participantul la PEE nu a transmis o declaraţie de disponibilitate pentru UFR/GFR, până la termenul limită stabilit în RPEE, Codului rețelelor electrice şi în procedurile elaborate de OST, OST are dreptul de a crea o declarație de disponibilitate înlocuitoare în conformitate cu prevederile RPEE, Codului rețelelor electrice și procedurilor elaborate de OST.
	2. OST are dreptul de a încasa integral şi la termen facturile emise către Participantul la PEE pentru:

obligațiile de plată ale Participantului la PEE pentru valorile cantităților de energie electrică de echilibrare livrată la reducere de putere, corespunzătoare preţurilor pozitive ale tranzacţiilor definitive pe piaţa de echilibrare, conform RPEE, stabilite conform *Notei de decontare lunare a PEE*, emise de OST;

b. obligațiile de plată ale Participantului la PEE, pentru valorile cantităţilor de energie electrică de echilibrare livrata la creştere de putere, conform RPEE ,corespunzător preţurilor negative ale tranzacţiilor definitive, stabilite conform *Notei de decontare lunare a PEE*, emise de OST; penalităţile pentru livrarea parţială a energiei electrice de echilibrare.

1. **Facturare şi plăţi**
	1. Termene şi condiţii de plată pentru energia de echilibrare
		1. (1) Începând cu prima zi lucrătoare care urmează zilei transmiterii de către OST în adresa Participantului la PEE a *Notei de decontare lunare a PEE* și a *Notei de decontare lunare a penalităților pentru livrarea parțială a energiei electrice de echilibrare* OST și Participantul la PEE emit facturile astfel:

OST va factura către Participantul la PEE:

obligațiile de plată ale Participantului la PEE pentru valorile cantităților de energie electrică de echilibrare livrată la reducere de putere, corespunzătoare preţurilor pozitive ale tranzacţiilor definitive, conform RPEE, stabilite conform *Notei de decontare lunare a PEE*, emise de OST;

obligațiile de plată ale Participantului la PEE, pentru valorile cantităţilor de energie electrică de echilibrare livrată la creştere de putere, corespunzător preţurilor negative ale tranzacţiilor definitive, conform RPEE, stabilite conform *Notei de decontare lunare a PEE*, emise de OST;

valoarea penalităţilor pentru livrarea parţială a energiei electrice de echilibrare, stabilite conform *Notei de decontare lunare a penalităților pentru livrarea parțială a energiei de echilibrare*, emise de OST.

Participantul la PEE va factura către OST:

drepturile de încasare ale FSE pentru valorile cantităților de energie electrică de echilibrare livrate la creștere de putere, corespunzătoare preţurilor pozitive ale tranzacţiilor definitive;

 drepturile de încasare ale FSE pentru prestarea de servicii, pentru valorile cantităţilor de energie electrică de echilibrare livrate la reducere de putere, corespunzătoare preţurilor negative ale tranzacţiilor definitive, stabilite conform *Notei de decontare lunare a PEE*, emise de OST;

(2) Facturile aferente obligației de plată ale Participantului la PEE / OST se emit și se transmit prin mijloace electronice (e-mail) fișier tip pdf sau utilizând e-Factura. Adresa de e-mail este cea indicată în cadrul Anexei nr.2 la prezentul Contract. Data e-mailului este considerată data primirii facturii. In cazul transmiterii prin mijloace electronice, originalul facturii se transmite Participantului la PEE / OST în termen de două zile lucrătoare de la data primirii, prin poștă sau curier.

(3) Facturile se vor achita în termen de 7 de zile lucrătoare de la data înregistrării lor la cumpărător. Plățile se vor considera efectuate la data la care valorile corespunzătoare au fost debitate din  contul bancar al plătitorului.

* + 1. În cazul în care o sumă facturată de una din Părţi este contestată integral sau parţial de cealaltă parte, partea debitoare va efectua plata integral în condiţiile p. 7.1.1. și va înainta, în termen de 5 zile lucrătoare de la data primirii *Notei de informare lunare a PEE*, o notă explicativă Părţii creditoare, cuprinzând obiecţiile sale. Partea creditoare analizează contestaţia primită şi, în termen de 5 zile lucrătoare de la primirea ei, transmite Părţii debitoare punctul său de vedere privind contestaţia. În cazul confirmării unei erori, OST reface calculele și transmite o notă de corectare tuturor părților implicate nu mai târziu de 10 zile lucrătoare de la data la care nota eronată a fost transmisă Participantului la PEE.
		2. În cazul constatării de către un Participant la PEE, ulterior termenului prevăzut la p. 7.1.2., a unei erori în procesul de decontare, determinată de greșeli de însumare (agregare) a datelor, întreruperi în funcționarea sistemelor informatice ale operatorilor implicați, erori de măsurare a schimburilor între rețele sau a notificării unor schimburi de energie electrică neconforme cu tranzacțiile încheiate anterior orei de închidere a PEE, acesta poate solicita corectarea decontării în termen de 12 luni de la postarea pe platforma informatică dedicată și/sau în compartimentul dedicat al paginii electronice al OST a *Notei de informare lunare a PEE*, conform prevederilor RPEE. În acest sens Participantul la PEE va solicita în scris corectarea, prezentând argumentele și dovezile necesare.
		3. OST va notifica Participantul la PEE și va executa garanţia constituită de Participantul la PEE în conformitate cu p.7.3 din prezentul Contract atunci când Participantul la PEE nu își îndeplinește obligaţiile de plată în perioada de timp stabilită conform p.7.1.1. OST va transmite o notificare de completare a garanţiei conform *Procedurii GF*.
		4. În cazul neachitării în termen a facturilor prevăzute la p.7.1.1., Participantul la PEE / OST plătește o penalitate în mărime de 0,05% din suma neachitată în termen, începând cu ziua următoare datei limită la care plățile ar fi trebuit efectuate, și sfârșind cu ziua precedentă celei în care sumele restante au fost efectiv achitate.
		5. Plata facturilor prevăzute conform p.7.1.1., va fi efectuată prin transfer bancar. Plățile se consideră efectuate la data la care valorile corespunzătoare au fost debitate din contul bancar al plătitorului.
	1. Legea aplicabilă – litigii
		1. Prezentul Contract este supus şi interpretat conform legislației Republicii Moldova.
		2. Participantul la PEE verifică fără întârziere orice *Nota de informare lunară a PEE* / *Nota de decontare lunară a PEE* primită de la OST, precum şi facturile primite de la partea creditoare conform p.7.1.1. În cazul unui litigiu, partea care contestă va transmite celeilalte Părţi o notă scrisă privind obiectul litigiului. Un litigiu nu exonerează Părţile de la obligaţiile de plată la data scadentă, decât dacă Părţile sunt de acord altfel, în fiecare caz în parte.
		3. Litigiile care decurg din interpretarea şi/sau executarea prezentului Contract, care nu pot fi soluționate pe cale amiabilă, vor fi supuse spre examinare instanţei de judecată competente a Republicii Moldova.
		4. Dacă orice prevedere a prezentului Contract sau a Anexelor la prezentul Contract intră în conflict cu o prevedere a RPEE sau a Codului **rețelelor electrice**, va prevala prevederea aplicabilă a RPEE sau a Codului **rețelelor electrice.**
	2. Garanţiile de plată
		1. Dacă Participantul la PEE nu și-a transmis responsabilitatea echilibrării PRE și nu a preluat alți participanți în PRE înregistrată de aceasta, în conformitate cu RPEE, OST poate accepta o garanţie comună pentru obligațiile de plată ale participantului la piață atât în calitatea de Participantul la PEE cât și de PRE, în condițiile aplicării *Procedurii GF*.
		2. OST poate refuza intrarea în vigoare a prezentului Contract şi/sau poate suspenda prezentul Contract în cazul în care PRE nu a pus la dispoziţie sau nu a suplinit la cererea rezonabilă a OST garanţia financiară.
1. **Prevederi generale**
	1. Documentele Contractului
		1. Anexele nr. 1 și 2 fac parte integrantă din prezentul Contract.
	2. Procedurile menţionate în prezentul Contract ca proceduri ale OST, reprezintă procedurile elaborate de OST conform prevederilor RPEE și a Codului rețelelor electrice.
	3. Comunicări şi notificări
		1. Persoanele de contact autorizate pentru derularea prezentului Contract sunt menţionate în Anexa nr.2.
		2. Părţile trebuie să se asigure că persoanele de contact enumerate în Anexa nr. 2 pot fi contactate telefonic sau în alt mod, aşa cum a fost specificat în anexă.
		3. Fiecare Parte trebuie să o notifice în scris pe cealaltă pentru orice schimbare care a apărut în informaţiile de contact specificate în Anexa nr.2, cu cel puţin 7 (şapte) zile calendaristice înainte ca schimbarea să intre în vigoare.
		4. Participantul la PEE înţelege şi acceptă că orice înştiinţare verbală, inclusiv telecomunicaţia, poate fi înregistrată de către OST. OST va lua măsurile corespunzătoare pentru a păstra înregistrările şi pentru a permite accesul la înregistrări numai persoanelor pentru care accesul este justificat.
	4. Durata Contractului

Prezentul Contract intră în vigoare după semnarea de către Părți cu îndeplinirea condiţiilor preliminare din *Cerințele PEE* și din momentul înregistrării în Registrul PEE. Prezentul Contract va fi în vigoare până la rezoluțiunea lui de către oricare dintre Părţi, conform p.8.6 din prezentul Contract.

* 1. Revizuirea Contractului
		1. Contractul încheiat de părţi se poate prelungi, modifica sau completa prin acorduri adiţionale, inclusiv pentru includerea prevederilor legislative ulterioare încheierii Contractului, la propunerea oricărei Părţi, cu avizarea acordurilor respective de către ANRE. Modificările prevederilor prezentului Contract se pot face numai prin încheierea de acorduri adiţionale.
		2. Părţile sunt de acord să revizuiască prezentul Contract la cererea scrisă a Participantului la PEE sau OST dacă:

siguranţa în funcţionare a sistemului electroenergetic din Republica Moldova este afectată în mod nefavorabil de îndeplinirea continuă a prezentului Contract;

apar circumstanţe noi sau o nouă prevedere legală, care afectează direct sau indirect, capacitatea Părţilor de a pune în aplicare prezentul Contract.

* 1. Rezoluțiunea și suspendarea Contractului
		1. Dacă Părţile nu acceptă modificarea prezentului Contract după 12 (douăsprezece) zile lucrătoare de la data la care oricare dintre Părţi a trimis către cealaltă Parte o cerere scrisă conform p.8.5.2., oricare dintre Părţi poate declara rezoluționea prezentului Contract unilateral, motiv pentru care obligaţiile de plată în curs devin efective imediat sau la o dată precizată de OST sau de Participantul la PEE în notificarea de rezoluțiune.
		2. Orice culpă a uneia dintre Părţi referitoare la oricare obligaţie rezultată din, sau prevăzută în prezentul Contract, va îndreptăţi cealaltă Parte, fără a-i fi prejudiciat niciunul din drepturile sale, fie să declare rezoluțiunea prezentului Contract cu 12 (douăsprezece) zile lucrătoare după data notificării Părții contractuale fie să o supună Părții contractuale pentru a remedia culpa, în 12 (douăsprezece) zile lucrătoare de la termenul de notificare.
		3. Prezentul Contract încetează în cazul revocării sau retragerii Participantului la PEE de la data la care revocarea sau retragerea devine efectivă. Revocarea sau retragerea Participantului la PEE nu-l scutește acesta de la obligațiile stabilite în RPEE aferente echilibrării.
		4. În toate cazurile încetării valabilităţii prezentului Contract sau revocării înregistrării Participantului la PEE, ofertele pe PEE pentru ziua de livrare, transmise în conformitate cu prevederile p.3.4., dar pentru care ziua de livrare relevantă are loc după data terminării efective sau în perioada revocării înregistrării în calitate de Participant la PEE, vor fi anulate automat şi înlocuite cu ofertele stabilite de OST conform prevederilor RPEE, Codului rețelelor electrice și procedurilor elaborate de OST. Obligaţiile Participantului la PEE referitoare la decontarea pe PEE se încheie numai după onorarea tuturor obligaţiilor de plată conform decontării finale.
		5. OST poate, fără a prejudicia vreunul din drepturile sale, să revoce înregistrarea Participantului la PEE, în condițiile stabilite în RPEE.
		6. Înregistrarea Participantului la PEE este revocată automat cu efect imediat, dacă licența participantului respectiv a fost retrasă de ANRE.
		7. Participantul la PEE va informa imediat PRE care şi-a asumat responsabilitatea echilibrării UFR/GFR despre încetarea prezentului Contract.
	2. Justificarea datorită unui impediment (Forţă majoră)
		1. Neexecutarea obligaţiei de o Parte contractuală în întregime sau în parte, este justificată dacă ea se datorează unui impediment în afara controlului debitorului şi dacă Părţii nu i se putea cere în mod rezonabil să evite sau să depăşeacă impedimentul ori consecinţele acestuia.
		2. În cazul în care impedimentul justificator este doar temporar, justificarea produce efecte pe durata existenţei impedimentului. Totuşi, dacă întîrzierea capătă trăsăturile neexecutării esenţiale, creditorul poate să recurgă la mijloacele juridice de apărare întemeiate pe o asemenea neexecutare.
		3. Partea contractuală care se află sub acţiunea impedimentului, are obligaţia de a înştiinţa cealaltă Parte despre impedimente şi efectele lor asupra capacităţii de a executa, într-un termen rezonabil după ce a cunoscut sau trebuia să cunoască aceste circumstanţe, însă în orice caz în cel mult 3 zile calendaristice.
		4. Cu toate acestea, impedimentul nu eliberează Partea contractuală de a-şi îndeplini obligaţiunile contractuale în acea Parte, în care aceasta este posibil în circumstanţele menţionate.
		5. În cazul în care impedimentul va continua să acţioneze mai mult de 90 de zile calendaristice consecutive, fiecare parte este în drept să ceară rezoluțiunea prezentului Contract, după Notificarea scrisă în prealabil a Participantului la PEE cu cel puțin 7 zile lucrătoare.
	3. Confidenţialitate
		1. Părţile vor considera confidenţiale prevederile prezentului Contract, la fel ca şi orice document şi/sau orice informaţie schimbată de Părţi în contextul prezentului Contract. Fac excepţie de la aceste prevederi:

informaţiile solicitate de autorităţile competente, în conformitate cu reglementările în vigoare;

informaţiile privind identitatea şi unităţile de producere / locurile de consum dispecerizabile ale Participantului la PEE precum şi situaţia acestuia ca Participant la Piaţa de Echilibrare, publicate de OST pe pagina sa electronică;

informaţiile care au fost făcute publice până la încheierea Contractului.

* + 1. OST i se permite în mod expres, şi Participantul la PEE consimte în mod expres, să comunice în totalitate sau o parte a oricărei prevederi confidenţiale, document şi/sau informaţie către alţi operatori de reţele în conformitate cu reglementările în vigoare şi regulile internaţionale, atunci când acest lucru este solicitat pentru a asigura securitatea, siguranţa în funcţionare a sistemului energetic al Republicii Moldova sau a altor sisteme energetice din ţările vecine.
	1. Daune
		1. Niciuna dintre Părţi nu este responsabilă pentru pierderi sau defecte provocate celeilalte Părţi cu excepţia cazurilor în care a acţionat cu vinovăție sub forma intenției sau imprudenței.
		2. Pentru neexecutarea, în totalitate sau în parte, a obligaţiilor prevăzute în prezentul Contract, Părţile răspund conform prevederilor legale în vigoare.
	2. Nulitatea unei clauze
		1. Nulitatea sau invaliditatea uneia sau mai multor prevederi ale prezentului Contract nu vor afecta validitatea celorlalte prevederi rămase, dacă aceasta nu face imposibilă executarea în continuare a prezentului Contract.
	3. Licenţe şi contracte
		1. Este responsabilitatea Participantului la PEE să deţină cunoştinţele şi mijloacele tehnice, administrative şi organizatorice necesare pentru a-şi exercita drepturile şi de a achita obligaţiile financiare, tehnice și logistice pe toată perioada de derulare a prezentului Contract.
		2. Participantul la PEE trebuie să aibă, în orice moment pe durata prezentului Contract, toate autorizaţiile, licenţele şi/sau aprobările necesare pentru a-şi executa obligaţiile sau drepturile prevăzute în prezentul Contract.
		3. Prezentul Contract este semnat la data de \_\_\_\_\_\_\_\_\_\_\_\_\_\_\_\_\_\_\_\_.
	4. Adresele juridice şi date bancare ale Părţilor:

|  |  |
| --- | --- |
| **OST:** | Participantul la PEE: |
| **Întreprinderea de Stat “Moldelectrica”** | **“\_\_\_\_\_\_\_\_\_\_\_\_\_\_\_\_\_\_\_\_\_”**  |
| Adresele juridice: |
| MD-2012, mun. Chişinău, str. V.Alecsandri, 78E-mail: cancelar@moldelectrica.md  | MD-\_\_\_\_\_, mun. \_\_\_\_\_\_\_\_\_, \_\_\_\_\_\_\_\_\_E-mail:\_\_\_\_\_\_\_\_\_\_\_\_\_\_\_\_\_\_\_ |
| Rechizitele bancare: |
| IDNO: 1002600004580Cod TVA: 0203943BC “Moldindconbank” SA, suc. CentruIBAN: MD60ML000000022514094717Codul bancii: MOLDMD2X309 | IDNO: \_\_\_\_\_\_\_\_\_\_\_\_\_\_\_\_\_\_\_\_\_Cod TVA: \_\_\_\_\_\_\_\_\_\_\_\_BC “\_\_\_\_\_\_\_\_\_\_\_\_\_\_\_\_\_” SA, fil.\_\_\_\_\_\_\_\_IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

\* \* \*

Întru confirmarea celor expuse mai sus, OST şi Participantul la PEE au semnat prezentul Contract în două exemplare prin reprezentanţii săi legali, împuterniciţi în mod corespunzător şi care sunt indicaţi mai jos.

|  |
| --- |
| **Semnăturile Părţilor** |
| **OST:** | **Participantul la PEE:** |
| **Î.S. “Moldelectrica”**\_\_\_\_\_\_\_\_\_\_\_\_\_\_\_\_\_ | **“\_\_\_\_\_\_\_\_\_\_\_\_\_\_\_\_\_\_\_\_\_”** \_\_\_\_\_\_\_\_\_\_\_\_\_\_\_\_\_  |

Anexa nr. 1

**Abrevieri, termeni şi noţiuni**

* 1. Reglementările în vigoare privind derularea Contractului:
* Legea cu privire la energia electrică nr.164 din 26.06.2025;
* Regulile Pieței Energiei Electrice aprobate prin Hotărârea Consiliului de administrație al ANRE nr.283/2020 din 07 august 2020;
* Codul rețelelor electrice aprobat prin Hotărârea Consiliului de Administrație al ANRE nr. 423/2019 din 22 noiembrie 2019;
* Cerințe cu aplicabilitate generală pentru unitățile generatoare aprobat prin Hotărârea Consiliului de Administrație al ANRE nr. 108/2024 din 1 martie 2024;
* Regulamentul privind dirijarea prin dispecerat a sistemului electroenergetic aprobat prin Hotărârea Consiliului de Administrație al ANRE nr. 316/2018 din 9 noiembrie 2018;
* Regulamentul privind racordarea la rețelele electrice și prestarea serviciilor de transport și de distribuție a energiei electrice aprobat prin Hotărârea Consiliului de Administrație al ANRE nr. 168/2019 din 31 mai 2019;
* Procedură Generală de calificare pentru prestarea serviciilor de sistem, aprobată prin HANRE nr. 177 din 08.04.2025;
* Regulamentului de măsurarea energiei electrice în scopuri comerciale, aprobat prin HANRE nr. 74 din 25.02.2022.
	1. Abrevierile utilizate în cadrul prezentului Contract au următoarele semnificații:

*ANRE* – Agenția Națională pentru Reglementare în Energetică;

*RPEE* – Regulile Pieței Energiei Electrice

*PE* – Piața Angro de Energie Electrică;

*PEE* – Piața energiei electrice de echilibrare;

*PRE* – Parte Responsabilă pentru Echilibrare;

*GF* – Garanție Financiară;

*NF* – Notificarea Fizică;

*UFR-* Unitate de furnizare a rezervelor;

GFR – Grup de furnizare a rezervelor;

*DD* – declarație de disponibilitate;

*DI* – dispoziţiile de dispecer.

* 1. Termenii utilizaţi în prezentul Contract sunt definiţi în cadrul legislativ și normativ în vigoare, precum și următorii termeni și definiții:

*Norme* – Legi şi Regulamente, norme tehnice şi economice, Codul rețelelor electrice, instrucţiuni şi reguli, standarde ale Republicii Moldova.

*Cerințe PRE* – Cerințele privind înregistrarea în calitate de PRE, care cuprind conținutul și formatul formularului care trebuie să fie completat de Participantul la piața de energie electrică, precum și modul de transmitere, verificare, acceptare sau respingere a solicitării de înregistrare în calitate de PRE elaborate de OST și avizate de către ANRE.

*Cerințe PEE –* Cerințele privind înregistrarea în calitate de Participant la PEE care cuprind conținutul și formatul formularului care trebuie să fie completat de Participantul la PEE, precum și modul de transmitere, verificare, acceptare sau respingere a solicitării de înregistrare, elaborate de OST și avizate de către ANRE.

*Procedura GF* – Procedura care stabilește modul de determinare a necesarului și a tipurilor de garanții financiare solicitate de OST, realizarea și verificarea depunerii garanțiilor financiare și suplimentării acestora, precum și utilizarea disponibilului rămas din garanția financiară depusă de Participanți la PE.

*Registrul PEE –* Registrul electronic, întocmit și actualizat în mod continuu de către OST, ce conține datele aferente participanţilor la piaţa energiei electrice de echilibrare.

*Registrul pentru evidența PRE –* Registrul electronic, întocmit și actualizat în mod continuu de către OST, ce conține datele aferente PRE.

*Contract PRE* – contract de asumare a responsabilităţii pentru echilibrare pe piaţa de energie electrică.

*Luna de livrare* – Luna în care are loc livrarea efectivă/consumul energiei electrice de echilibrare.

*Ziua de livrare* – Ziua în care are loc livrarea efectivă/consumul energiei electrice de echilibrare.

*Notă de informare lunară a PEE* – Notă de informare întocmită lunar de OST și publicată pe pagina electronică, în care sunt prezentate informații generale privind funcționarea pieţei energiei electrice de echilibrare.

*Notă de decontare lunară a PEE* – Notă de decontare întocmită de OST pentru fiecare Participant la PEE în parte, în care sunt prezentate toate obligațiile de plată, respectiv drepturile finаle de încasare ce trebuie să fie plătite, respectiv încasate prin intermediul conturilor bancare deschise de fiecare Participant la PEE și de OST.

*Nota de decontare lunară a penalităților pentru livrarea parțială a energiei electrice de echilibrare* – Notă de decontare întocmită de OST pentru fiecare Participant la PEE în parte, în care sunt prezentate toate obligațiile de plată aferente livrarării parțiale ale energiei electrice de echilibrare.

|  |
| --- |
| **Semnăturile Părţilor** |
| **OST:** | **Participantul la PEE:** |
| **Î.S. “Moldelectrica”**\_\_\_\_\_\_\_\_\_\_\_\_\_\_\_\_\_ | **“\_\_\_\_\_\_\_\_\_\_\_\_\_\_\_\_\_\_\_\_\_”** \_\_\_\_\_\_\_\_\_\_\_\_\_\_\_\_\_  |

Anexa nr. 2

**Date de identificare și Persoane de contact**

* 1. **Date de contact ale Participantului la PEE**

|  |  |
| --- | --- |
| Numele Companiei |  |
| Licența nr. |  |
| Codul EIC |  |
| Adresa juridică |  |
| Persoana de contact |  |
| telefon |  |
| e-mail  |  |

* 1. **Lista UFR/GFR și date de contact**

|  |  |
| --- | --- |
|  |  |
|  |  |
|  |  |

|  |
| --- |
| **Semnăturile Părţilor** |
| **OST:** | **Participantul la PEE:** |
| **Î.S. “Moldelectrica”**\_\_\_\_\_\_\_\_\_\_\_\_\_\_\_\_\_ | **“\_\_\_\_\_\_\_\_\_\_\_\_\_\_\_\_\_\_\_\_\_”** \_\_\_\_\_\_\_\_\_\_\_\_\_\_\_\_\_  |